text: Rumænsk diesel-tyv fanget
  30 juli 2016 kl. 04.54
  En rumænsk mand besøgte flere landejendomme omkring Roust ved Varde. Han blev anholdt for dieseltyveri og overvejes udvist.
  - Vi fik flere anmeldelser om en mystisk bil, som havde besøgt flere landejendomme ved et-tiden, oplyser vagtchef Erik Lindhardt, Syd- og Sønderjyllands Politi, til TV SYD. Og vi fik også en melding om, hvor den måske var?
  En patrulje kørte ud til adressen, som var udpeget, men fandt ingenting. Og dog. For da patruljen skulle til at køre, dukkede manden pludselig op.
  Der er tale om en 31-årig rumæner, der ikke bor i Danmark.
  Politiets jurister skal lørdag formiddag overveje, om den 31-årige skal fremstilles for at blive udvist med indrejse-forbud – eller om sagen kan afgøres med en bøde.
  